**Styremøte BHSK 3-2020**

**Avholdt 14.03.2020 på Bruråk Hestesportsklubb**

**Til stede:** Bitte, Julie, Nina og Kine

Forfall: Jan, Marius, Lene, Lisa, June, Sandra, Bjørnar

Styremøte BHSK 2-2020 den 27.02 ble utsatt til 03.03. Få fremmøtte, ikke beslutningsdyktig.

Det ble arbeidet med budsjettforslag i forkant av årsmøtet. Sendt ut til styret i etterkant.

**21/20 Kriseplan**

I forbindelse med corona-virusets utbredelse ble all idrettsaktivitet stanset med umiddelbar virkning den 12.03.2020. Det omfatter alle arrangement, treninger, stevner mv.

Møtet ble avholdt etter forsiktighetsprinsippet, med over en meters avstand for møtedeltagerne. Størstedelen av møtet ble holdt ute.

Det ble diskutert hva klubben gjør, -hvordan vi forholder oss til situasjonen; -hvor store tap vil vi tåle; -hvilke tiltak kan iverksettes for å minske tap. Lage krisebudsjett.

**Vedtak:**

\* Formidle på klubbens offisielle fb-side og hjemmeside at alle arrangement og treninger avlyses i perioden t.o.m. 26.03.20 slik vi er instruert å gjøre

\* Årsmøte utsettes inntil videre, ny dato fastsettes straks det er mulig å få oversikt

\* Full kjøpestopp – INGEN innkjøp av noe som helst. Bank- og kjøpekort innleveres til leder.

\* Informere ryttere med områdeleie: -Tillatt å ri på banene, -av hesten kun for å møkke etter seg, -ikke ha med seg andre enn høyst nødvendige personer (f.eks. forelde med mindre barn)

\* Stallen er stengt for uvedkommende. Hesteeiere plikter å informere sine fôrverter

\* Følge forholdregler gitt av FHI (Folkehelseinstituttet) \* Hold avstand \* Vask hender etc.

\* Ingen treninger på anlegget, hverken grupper eller en-til-en

Forslag til økonomiske lettelser:

For å unngå likviditetskrise, foreslås følgende:

\* Hvis situasjonen vedvarer, må vi be banken om avdragsfrihet på lånet

\* Anmode gårdeier om reduksjon av områdeleie

\* Betale netto (eks. mva) til drift for de nye lysene/montering

\* Dugnadssalg av utvalgte varer (eks. dopapir?)

For øvrig ble diskutert innspill til kretsens årsmøte. Forslag renskrives og sendes ut til styremedlemmene.